
ΝΈΑ ΚΑΜΠΑΝΙΑ ΤΗΣ ΕΟΠΕ 
ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΚΑΤΆ ΤΟΥ ΚΑΡΚΊΝΟΥ 2023


Στον αέρα από 1η Φεβρουαρίου η πανελλαδική ραδιοφωνική καμπάνια ενημέρωσης για την πρόληψη του καρκίνου της Εταιρείας Ογκολόγων Παθολόγων Ελλάδας. Με αφορμή την Παγκόσμια Ημέρα Κατά του Καρκίνου, 4 Φεβρουαρίου 2023, η ΕΟΠΕ φέρνει στο επίκεντρο της κοινής γνώμης το θέμα του καρκίνου και μέσα από 4 ραδιοφωνικά σποτ περνάει το μήνυμα της σημασίας της πρόληψης. Ένα ηχηρό μήνυμα που θα ακουστεί σε όλη την Ελλάδα μέσα από το ραδιόφωνο, με τη φωνή του Χριστόφορου Παπακαλιάτη. 

Είναι αλήθεια ότι επικρατεί μια αυξημένη κινδυνολογία γύρω από τον καρκίνο, με υπερβολές που προκαλούν περιττό φόβο γύρω από αυτό το θέμα. Η κινδυνολογία μάλιστα πολλές φορές φτάνει σε τέτοιο σημείο υπερβολής, έτσι ώστε να μην είναι πιστευτή και δυστυχώς η αντίδραση του κόσμου είναι ότι σταματάει να “ακούει” οτιδήποτε σχετικό και έτσι αποδυναμώνεται ακόμα και η σωστή πληροφόρηση. 

Η ΕΟΠΕ τάσσεται ενάντια στην περιττή κινδυνολογία και το φόβο και ενημερώνει τον κόσμο για μια αδιαμφισβήτητη αλήθεια που καλό είναι να γνωρίζουν όλοι. Ισχύει ότι το 50% των πιο συχνών καρκίνων μπορεί να προληφθεί με κάποιες αλλαγές στην καθημερινότητά μας. Και αυτό είναι ένα καλό νέο που πρέπει όλοι να το ακούσουμε. Η καμπάνια καλεί το κοινό να εντάξει στη ζωή του την σωματική δραστηριότητα, την υγιεινή διατροφή, να διακόψει το κάπνισμα, να περιορίσει το αλκοόλ και να συνδράμει -ο καθένας με τον τρόπου- στη μείωση της ατμοσφαιρικής ρύπανσης (και φυσικά να μην παραλείπει τις απαραίτητες προληπτικές εξετάσεις). 

Την καμπάνια έχει δημιουργήσει η SUNNY SIDE UP και την παραγωγή των ραδιοφωνικών έχει κάνει  η Yellow Groove. 


	
	
	
	

	
	


Ακούστε τα ραδιοφωνικά εδώ:
https://www.facebook.com/eopeneaogologias/videos/876142227034097/
https://www.facebook.com/eopeneaogologias/videos/889255458977938/
https://www.facebook.com/eopeneaogologias/videos/500031352084358/
https://www.facebook.com/watch/?v=961128475296036&ref=sharing

